BYA MARGRET ZALWANGO
BAKIREREESE basatu basindikiddwa mu kkomera e Luzira bamaleyo emyezi ena buli omu.
Alpha Opolot, (18) Alex Kamugisha, (18) ne Harry Okodit,(19) be basindikiddwa e Luzira lwa kuwemula na kumalako bantu mirembe saako okufuuka ekyenyinyarwa mu bantu.
Bano baakwatibwa nga 1/10/2016 e Kyebando – Nsooba zooni bwe baali baleekaana mu kkubo n'okweyisa mu ngeri etasaana mu bantu.
Bano basimbiddwa mu kkooti ne basomerwa emisango bonna ne bagikkiriza wabula ne basaba omulamuzi abasonyiwe kubanga banoonya kya kukola era ebbula ly’emirimu lye libatuusizza kw’ekyo.
Omulamuzi Moses Nabende owa kkooti ya City Hall abalagidde bagende e Luzira kubanga ne bwe banadda awaka era tebalina mirimu gya kukola.
kin_Latn lug_Latn lug_Latn lug_Latn lug_Latn lug_Latn